**210730**

**Тамырды терең жаю**

Менің ең сүйікті жемісім - филиппиндік манго. Манго ағаштары 300 жыл өмір сүре алады, бірақ тайфун желі соқса да, манго ағашы қалай орнында қала береді? Бір ғана жауап бар: олардың тамыры. Манго ағашының тамыры топыраққа 6 метр тереңдікке дейін жайылады.

Біздің рухани өсуімізге не себеп бола алады? Тамырды терең жаю. Дегенмен, уақытымыз жоқ кезде, біз өмірімізден алдымен нені қысқартып тастаймыз? Мінажат ету мен Киелі кітапты оқуды! Бұл туралы біз Ізгі Хабар таратушы Дуайт Л.Мудиден үйрене аламыз, ол бұрын былай айтқан еді: «Менде бүгін істеуім керек көп жұмысым бар, сондықтан, енді мен екі есе ұзақ мінажат етуім керек!»

Елші Пауыл былай деп жазды: “Негіздерің Мәсіхте болып, терең тамыр жайып, өсе беріңдер; өздеріңе үйреткен сенімді мықтап ұстанып, Құдайға шексіз алғыс айтатын болыңдар!” (Қолостықтарға 2: 7).

Иә, Құдай Сөзін жүрегімізде қолдану терең тамырларға, ал терең тамырлар біздің рухани өсуімізге әкеледі. Бірақ біз осылай істеп жатқанымызға қалай сенімді бола аламыз? Маған көмектескен әдіспен бөлісейін. Мен Киелі кітапты жақсылап, күнделікті оқып жүрген едім, бірақ шынымды айтсам, киелі кітаптағы хабарды өз өмірімде қолданып жүрген жоқ едім. Сондықтан, мен таза ақ парақтарды бірнеше кішкентай бөліктерге бөліп, қасыма қойып қоятынмын. Бір аят менің жүрегіме сөйлегенде, сол аятты бір параққа жазып қоятынмын. Содан кейін сол парақты аударып, екінші жағына, Құдайдың осы шындықпен менің не істегенімді қалайтынын жазатынымн.

Бұл әдіс сізге ұнамауы мүмкін. Мүмкін сіз күнделік жазуды жөн көресіз. Немесе дәптерге мінажат мұқтаждықтарыңызды жазуды жөн көретін шығарсыз. Немесе Құдай сіздің жүрегіңізге ашқан нәрселермен досыңызбен бөліскен ұнайтын шығар. Сіз нені таңдасаңыз да, манго ағашы сияқты, Құдайдың керемет сүйіспеншілігіне тамырыңызды терең жаюға ұмтылыңыз.

Терең жайылған тамырлар күшті өсімдіктерді береді.